
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53
www.zlatograd.bg;  e-mail:  ObA-zlatograd@zlatograd.bg

Изх. №…………………........................
ДО 

ОБЩИНСКИ СЪВЕТ
ЗЛАТОГРАД
ДОКЛАДНА ЗАПИСКА

от Мирослав Митков Янчев  - Кмет на община Златоград
Относно: Средства за организиране и провеждане на спортни мероприятията, участие на училищни отбори в Ученическите игри и субсидии за спортните клубове през 2025 г.
 
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ, 
Спортният календар на Община Златоград и Ученическите игри от календара на Българска асоциация Спорт за учащи, включват различни състезания и турнири, предоставящи възможност за изява на учениците от училищата и спортни таланти от общината ни. За организация и провеждане на спортните мероприятията и участията на училищни отбори в Ученически игри, включващи пътни разходи, храна, награди, съдийски, медицински такси и пр., са определени 3 000  лева. 
През 2025 година, на територията на общината, развиват състезателна и тренировъчна дейност седем спортни клуба – Спортен клуб по баскетбол „Златоград”, Футболен клуб „Златоград” град Златоград, Футболен клуб „Вихър-1965” град Златоград, Плувен клуб „Златоград”, Колоездачен клуб „Фрии уииел проджект” гр. Златоград, Спортен клуб по борба Златоград – 90 и Шахматен клуб „Лидер Златоград“. Всички те са регистрирани като сдружения с нестопанска цел в обществена полза и са вписани в търговския регистър на Агенция по вписванията. Спортистите от клубовете участват целогодишно в различни първенства и турнири,  както и в състезания на общинско, областно, зонално и национално ниво. 
За 2025 г., в бюджета на Община Златоград, за субсидии за юридически лица с нестопанска цел – спортни клубове, със седалище и дейност на територията на Община Златоград, са определени средства в размер на 23 000 лева. 

Приложено ви предоставям Приложение 1 към докладната записка, с информация за спортно-състезателната и тренировъчна дейност на спортните клубове в Община Златоград, за 2024 година и 2025 година. 
Предвид гореизложеното, предлагам на Общински съвет, за разглеждане и обсъждане, следния проект на:

              Р Е Ш Е Н И Е :
Общински съвет Златоград, на основание чл. 21, ал. 1, т. 23 от ЗМСМА и Правилата за организиране и провеждане на Ученическите игри за ученици,
РЕШИ:

1. Утвърждава средства за организация и провеждане на спортните мероприятията и участията на училищни отбори в Ученически игри, включващи пътни разходи, храна, награди, съдийски, медицински такси и пр., в размер на 3 000  лева. 
2. Утвърждава субсидии за юридически лица с нестопанска цел, за подпомагане на спортни клубове, със седалище и развиващи тренировъчно-състезателна дейност на територията на Община Златоград, средства в размер на 23 000 лв., разпределени, както следва:

Футболен клуб „Вихър-1965” – 6 200 лева;
Футболен клуб „Златоград” – 4 200 лева;
Спортен клуб по Баскетбол „Златоград” – 4 200 лева;
Плувен клуб „Златоград” – 2 800 лева; 
Колоездачен клуб „Фрии уииел проджект“ гр. Златоград – 2 000 лева;

Спортен клуб по борба Златоград – 90 – 2 000 лева;
Шахматен клуб „Лидер Златоград“ – 1 600 лева.
3. Упълномощава Кмета на Община Златоград да определи и договори условията по предоставянето и отчитането на целевите средства по т.2.

С уважение,


МИРОСЛАВ ЯНЧЕВ

Кмет на Община Златоград

ЛА/НМ



                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

